Zeuxidamos (syn Leótychida II.)

Zeuxidamos alebo Zeuxidámos () bol synom spartského kráľa Leótychida II. z kráľovského rodu Eurypontovcov. Žil na začiatku piateho stor. pred Kr.

Leótychidas nastúpil na trón okolo roku 491 pred Kr., potom čo bol zosadený Démaratos.  Leótychidas mal dve deti, staršieho syna Zeuxidama a dcéru Lampito. Syn Zeuxidamos už v dospelosti ešte počas jeho panovania, vážne ochorel a chorobe podľahol. Nezomrel ale bezdetný, mal syna Archidama.

V roku 476 pred Kr. bol Leótychidas obvinený z korupcie a pred trestom utiekol do Tegey. Jeho nástupcom sa stal Zeuxidamov syn Archidamos.

Zdroje  
 Herodotos, História, VI, 71.
 Pausanias,  Periégésis tés Hellados'', 3,7,10.

Pozri aj 
 Zoznam kráľov Sparty

Sparta